جرح اللي بيه چبير مرهم مفادة ... جروح الگلب والنوح صارتلي عادة
كل جرح تراه ايطيب وابمرة الايام ... و جرح الگلب ميهون لو مرت اعوام
الواشي صار سنين يفتر علينة ... ومن گدر يوصل ليك مارحم بينة
عيون العراق أعيون من أحلى العيون ... فن وأصاله وخير بس عدنـــــا تلگون
يلشعرك طويل هواي نازل علمتون ... يوميه امرن بيك يمته تمرون
ضاگت علينه شلون دنيانه ضاگت ... ضيم وقهر وهموم والروح شابت
انهجم بيت الليل هاطوله بجفاك ... شو يمر مثل الطيف من اگعد وياك
صح انته عني بعيد من تحسب امتار ... بس انته وسط الروح مبنيه الك دار
لا تشكي همك للناس الشكوه حيرة ... محد يصيح احى من جرح غيره